Gradska galerija u Bosanskom Novom
<s>Galerija u Bosanskom Novom  smješten je u Kulturno–obrazovnom centru u Bosanskom  Novomu.</s><s>Proglašena je za nacionalni spomenik Bosne i Hercegovine.</s><s>Za nacionalni spomenik proglašen je i legat Stojana Ćelića, smješten u galeriji.</s>

<s>Zgrada</s>

<s>Zgrada u kojoj se danas nalazi Gradska galerija sagrađena je u periodu 1878-1900 godina, u stilu eklektike, odnosno arhitektura historicizma, kao objekat u kojem je bio smješten Kotarski sud.</s><s>Arhitektura eklektike, odnosno arhitektura historicizma, u Bosni i Hercegovini je dala brojna i kvalitetna ostvarenja u smislu interpretacije evropskih stilova.</s><s>Oblik zgrade je pravougaoni, vanjskih gabarita 10,73 x 21,88 metara i ima prizemnu, spratnu i potkrovnu etažu.</s><s>Na uličnoj fasadi prisutni su elementi dekorativno-plastične ornamentike i objekat je vertikalno raščlanjen primjenom profiliranog kordon vijenca, podužno postavljenog u nivou međuspratne konstrukcije, na dva dijela, prizemlje i sprat.</s><s>Zidne ravni prizemlja dodatno su naglašene horizontalnim trakama veoma plitke profilacije.</s>

<s>Galerija 
U galeriji su smješteni: zbirka likovne kolonije „Rakani“, etno-zbirka Milana Karanovića i legat Stojana Ćelića.</s><s>Legat je umjetnik poklonio gradu 1985. godine.</s>

<s>Likovna kolonija Rakani pokrenuta je 1985. godine i od tad se održava svake godine, a tradicija je prekinuta samo tokom proteklog rata.</s><s>Od samog nastanka Kolonije učesnici Galeriji ostavljaju po dva djela, tako da njen fundus sada čini 430 slika.</s>

<s>Legat Stojana Ćelića čini 41 umjetničko djelo, i to: četiri ulja na platnu, - šest crteža, - trideset jedna grafika.</s><s>Zbirka nije oštećena tokom rata u Bosni i Hercegovini.</s>

<s>Stojan Ćelić je rođen 1925. godine u Bosanskom Novom.</s><s>Tokom 1942. godine pohađao je časove crtanja u školi Mladena Josića.</s><s>Akademiju (danas Fakultet) likovnih umetnosti u Beogradu je upisao 1943. godine, u klasi Nedeljka Gvozdenovića.</s><s>Diplomirao je  1951. godine.</s><s>Na fakultetu je radio kao asistent, docent i dekan.</s><s>Bio je glavni i odgovorni urednik časopisa "Umetnost".</s><s>Bio je redovni član SANU od 1978. godine.</s><s>Izlagao je u zemlji i inostranstvu.</s><s>Dobitnik  je većeg broja nagrada.</s><s>Autor je nekoliko monografija kao što su “Nedeljko Gvozdenović” i “Marko Čelebanović”, mnogobrojnih tekstova o likovnoj umjetnosti, te knjiga “Između sveta i slike”  i “Sudbina skulpture”.</s><s>Osim slikarstvom i grafikom, bavio se tapiserijom, mozaikom i likovnom kritikom.</s><s>Bavio se i likovnom kritikom.</s><s>Umro je 1992. u Beogradu.</s>

<s>Literatura 
 Mirela Tišma-Klinić, neobjavljena dokumentacija JU Kulturno-obrazovni centar u Novom Gradu/Bosanskom Novom.</s>

<s>Reference</s>

<s>Vanjski linkovi 
 Znamenitosti Bosanskog Novog</s>

<s>Službeni sajt komisije nacionalnih spomenika Bosne i Hercegovine</s>

<s>Novi Grad</s>

